b'\n_START_ARTICLE_\nKutnohoritas\n_START_SECTION_\nOptin\xc4\x97s savyb\xc4\x97\n_START_PARAGRAPH_\nKutnohoritas b\xc5\xabna baltas, bly\xc5\xa1kiai rausvas ar \xc5\xa1viesiai rudas. Mineralas b\xc5\xabna rausvesnis, jei turi daugiau mangano, ir rudesnis, jei turi daugiau gele\xc5\xbeies. Mineralas pusskaidris, br\xc4\x97\xc5\xbeiamas sudaro balt\xc4\x85 ar rausvok\xc4\x85 br\xc5\xab\xc5\xbe\xc4\xaf. Blizgesys nuo stikli\xc5\xa1ko iki blausaus. J\xc5\xb3 spinduli\xc5\xb3 lau\xc5\xbeimas viena\xc5\xa1is, o l\xc5\xab\xc5\xbeio rodikliai yra N\xe2\x82\x92 = 1,710-1,727 ir N\xe2\x82\x91 = 1,519-1,535, pana\xc5\xa1\xc5\xabs kaip dolomito. Paprastasis l\xc5\xab\xc5\xbeio rodiklis (ordinary refractive index) N\xe2\x82\x92 yra didelis, ma\xc5\xbedaug lygus \xc5\xa1pinelio indeksui (1,719).\n_START_SECTION_\nFizikin\xc4\x97s savyb\xc4\x97s\n_START_PARAGRAPH_\nKutnohoritas aptinkamas agregatais i\xc5\xa1 sukibusi\xc5\xb3 kristal\xc5\xb3, nuo balt\xc5\xb3 ir rausv\xc5\xb3 iki \xc5\xa1viesiai rud\xc5\xb3. Jis yra trapus, su kriaukli\xc5\xa1ku skilimu. Gana mink\xc5\xa1tas, kietumas pagal Moso skal\xc4\x99 nuo 3,5 iki 4,0 (tarp kalcito ir fluorito). Savitasis tankis yra 3,12, didesnis, nei dolomito ar kalcito. Tirpsta r\xc5\xabg\xc5\xa1tyse kaip ir visi karbonatai.\n_START_SECTION_\nRadaviet\xc4\x97s\n_START_PARAGRAPH_\nKutnohoritas tipi\xc5\xa1kai aptinkamas manganingose nuos\xc4\x97dose, asocijuojasi su rodochrozitu, aragonitu ir kalcitu. \xc5\xbdymios radaviet\xc4\x97s yra Toskanoje (Italija) ir Kutna Hora (\xc4\x8cekija). Manoma, aptinkami Trep\xc4\x8dos ir Stari Trg kasyklose (Kosovas).'